钦定古今图书集成/理学汇编/文学典/第099卷 > 邢参
## 钦定古今图书集成/理学汇编/文学典/第099卷 > 邢参

按《列朝诗集》：参字丽文。为人沉静有酝籍，固而不陋。
嘉遁城市，教授乡里，以著述自娱。户无寸田，未尝干
谒；虽朋友之门，亦不轻步屦过从，昌榖、希哲皆尚之。
早岁丧偶，不再娶；客至，或无茗捥薪火断则冷食。尝
遇雪累日，囊无粟，兀坐如枯株。诸人往视之，见其无
惨懔色，方苦吟诵，斫得句自喜。又连日再复往视，屋
三角垫，怡然执书坐一角不糁亦累日矣。其祖用理
遗《叱鼠赋》，人谓丽文君无盆盎之粮，正不必效乃祖
作赋也。昌榖为作歌以申欢。幕词日：“云中鹄子鸣且
蜚，三三五五将焉归？归在外野独徘徊从。朝无梁，暮
不炊，于何求乎芦之漪。我将往馈羹中鱼，将子不饥
兮我心愉。”